Quines mencions de organitzacions apareixen en aquest text?:
Aquesta polèmica, al capdavall, ensenya que hi ha gent que, fins i tot a la desesperada, vol fer la feina en favor de la unitat que els partits polítics es neguen a fer
Em sap greu però jo no veig cap solució cent per cent segura en relació amb la polèmica desfermada aquestes darreres hores sobre si val més votar els tres caps de llista dels partits independentistes al senat espanyol o no. És la meua opinió i evidentment puc equivocar-me però ja sabeu que tinc el compromís de dir sempre què pense i ara ho faig.
A la redacció de VilaWeb hem treballat per analitzar les diverses possibilitats i la conclusió –que podeu trobar en aquest article– és que depèn. Us recomane que us el mireu, l’article, per entendre la complexitat del cas. Reduint-ho molt, i amb el risc de ser massa esquemàtic, es pot dir que votar els primers candidats de cada partit independentista pot ser bo, però també pot ser dolent. I depèn de dues circumstàncies que en el moment de votar ningú no pot saber. Aquest és el gran problema. Depèn, concretament, de quin partit quedarà primer en la circumscripció i depèn també de quants votants seguiran la consigna d’aquest anomenat ‘vot estratègic’. I, com és evident i tothom pot entendre, ni l’una cosa ni l’altra no es poden saber.
VilaWeb